'பிரிவோம், சந்திப்போம்' படத்தின் மூலம் தமிழ் சினிமா உலகத்துக்கு அறிமுகம் ஆனவர், ஜெயலட்சுமி. விசாரணை, அப்பா, மாயாண்டி குடும்பத்தார் உள்ளிட்ட ஏராளமான படங்களில் நடித்திருக்கிறார். பல சீரியல்களில் நடித்துக்கொண்டிருக்கிறார். புகார் குறித்து நம்மிடம் பேசிய ஜெயலட்சுமி, ``என்னுடைய நம்பருக்கு வாட்ஸ்அப் மூலம், ஆபாசமாகப் பதிவிட்டு மெசேஜ் வந்தது. நான் அதைப் பொருட்படுத்தவில்லை. ஆனால், மெசேஜ் வருவது நிற்கவில்லை. நான் அந்த நம்பரை பிளாக் செய்த பின்னரும், மெசேஜ் வருவது தொடர்ந்தது.